
สำเนา
บันทึกรายงานการประชุม
สภาองค์การบริหารส่วนตำบลท่ายาง
สมัยสามัญ  สมัยที่ ๑/๒๕๕๖  ครั้งที่ ๑ 
วันศุกร์  ที่  ๑๕  เดือน กุมภาพันธ์  พ.ศ. ๒๕๕๖       
ณ ห้องประชุมสภาองค์การบริหารส่วนตำบลท่ายาง
………………………………
ผู้มาประชุม
	ลำดับที่
	ชื่อ  -  สกุล
	ตำแหน่ง
	ลายมือชื่อ
	หมายเหตุ

	๑.
	นายธีระศักดิ์  บุญมา
	ส.อบต. ม.๑
	ธีระศักดิ์  บุญมา
	

	๒.
	นายสมเกียรติ  ตันอุ๋ย
	ส.อบต. ม.๒
	สมเกียรติ  ตันอุ๋ย
	

	๓.
	นายพีระชัย  ธนาวุฒิ
	ส.อบต. ม.๒
	พีระชัย  ธนาวุฒิ
	

	๔.
	นายประเสริฐ  ศรีเทพ
	ประธานสภาฯ
	ประเสริฐ  ศรีเทพ
	

	๕.
	นายจักรพงศ์  พูลสวัสดิ์
	ส.อบต. ม.๓
	จักรพงศ์  พูลสวัสดิ์
	

	๖.
	นายสุนทร  สุวรรณฤทธิ์
	ส.อบต. ม.๔
	สุนทร  สุวรรณฤทธิ์
	

	๗.
	นายประดิษฐ์  ช่วยประคอง
	ส.อบต. ม.๔
	ประดิษฐ์  ช่วยประคอง
	

	๘.
	นายสากล  ชมบุตร
	รองประธานสภาฯ
	สากล  ชมบุตร
	

	๙.
	นายอดิศร  ศรีสุขใส
	ส.อบต. ม.๕
	อดิศร  ศรีสุขใส
	

	๑๐.
	นายวีระ  ชิณวงศ์
	ส.อบต. ม.๖
	วีระ  ชิณวงศ์
	

	๑๑.
	นายไทเทพ  ไกรนรา
	ส.อบต. ม.๖
	ไทเทพ  ไกรนรา
	

	๑๒.
	นายเฉลิมพร  พุดซ้อน
	ส.อบต. ม.๗
	เฉลิมพร  พุดซ้อน
	

	๑๓.
	นายวิสิทธิ์  บำรุงศรี
	ส.อบต. ม.๗
	วิสิทธิ์  บำรุงศรี
	

	๑๔.
	นายธวัช  อินทกูล
	เลขานุการสภาฯ
	ธวัช  อินทกูล
	

	๑๕.
	นายเกรียงไกร  เสือคำ
	ส.อบต. ม.๘
	เกรียงไกร  เสือคำ
	

	๑๖.
	นายบรรจง  สุวัฒโน
	ส.อบต. ม.๙
	บรรจง  สุวัฒโน
	

	๑๗.
	นายบุญเลิศ  มุ่ย
	ส.อบต. ม.๙
	บุญเลิศ  มุ่ย
	

	๑๘.
	นายสมเกียรติ  หลุ่ยจิ๋ว
	ส.อบต. ม.๑๐
	สมเกียรติ  หลุ่ยจิ๋ว
	

	๑๙.
	นางรุจิรา  จิตจำ
	ส.อบต. ม.๑๐
	รุจิรา  จิตจำ
	

	๒๐.
	นายนุสรณ์  ศรีสุขใส
	ส.อบต. ม.๑๑
	นุสรณ์  ศรีสุขใส
	

	๒๑.
	นายสิริวัฒน์  อำลอย
	ส.อบต. ม.๑๑
	สิริวัฒน์  อำลอย
	

	๒๒.
	นายสุพจน์  ชูขันธ์
	ส.อบต. ม.๑๒
	สุพจน์  ชูขันธ์
	

	๒๓
	นายเจริญพร  จันสีนาค
	ส.อบต. ม.๑๒
	เจริญพร  จันสีนาค
	


ผู้ไม่มาประชุม
	ลำดับที่
	ชื่อ  -  สกุล
	ตำแหน่ง
	ลายมือชื่อ
	หมายเหตุ

	๑.
	นายวรพงษ์  บุญหวาน
	ส.อบต. หมู่ที่ ๑
	
	


ผู้เข้าร่วมประชุม
	ลำดับที่
	ชื่อ  -  สกุล
	ตำแหน่ง
	ลายมือชื่อ
	หมายเหตุ

	๑.
	นายสุมธ  หลุ่ยจิ๋ว
	นายก อบต. ท่ายาง
	สุมธ  หลุ่ยจิ๋ว
	

	๒.
	นายไมตรี  สุขสม
	รองนายก อบต.ท่ายาง
	ไมตรี  สุขสม
	

	๓.
	นายพงศ์ภัค  พูลสวัสดิ์
	รองนายก อบต.ท่ายาง
	พงศ์ภัค  พูลสวัสดิ์
	

	๔.
	นายวินัย  ชมบุตร
	เลขานุการนายก
	วินัย  ชมบุตร
	

	๕.
	นางมลธิรา  เมืองพรม
	หัวหน้าสำนักงานปลัด
	มลธิรา  เมืองพรม
	


เริ่มประชุมเวลา  ๑๐.๓๐  น.
นายประเสริฐ  ศรีเทพ
กล่าวเปิดการประชุมและอ่านประกาศเรียกการประชุมสภาองค์การบริหารส่วนตำบลท่ายาง  สมัยสามัญ  สมัยที่ ๑  ครั้งที่ ๑  ประจำปี ๒๕๕๖  




ตามมติที่ประชุมสภาองค์การบริหารส่วนตำบลท่ายาง  สมัยวิสามัญ  สมัยที่ ๓  ประจำปี ๒๕๕๖  ได้กำหนดวันเริ่มสมัยสามัญ  สมัยที่ ๑  ในวันที่  ๑ – ๑๕  กุมภาพันธ์  ๒๕๕๖








อาศัยอำนาจตามความในมาตรา  ๕๔  แห่งพระราชบัญญัติสภาตำบลและองค์การบริหารส่วนตำบล  พ.ศ.๒๕๓๗  และแก้ไขเพิ่มเติมถึงปัจจุบัน  ประกอบข้อ ๒๒  ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น  พ.ศ. ๒๕๔๗  จึงเรียกประชุมสภาองค์การบริหารส่วนตำบลท่ายาง  สมัยสามัญ  สมัยที่ ๑  ประจำปี  ๒๕๕๖  ตั้งแต่วันที่ ๑  เดือนกุมภาพันธ์  พ.ศ. ๒๕๕๖






จึงประกาศให้ทราบโดยทั่วกัน







ประกาศ ณ วันที่ ๑  เดือนกุมภาพันธ์  พ.ศ. ๒๕๕๖

การประชุมครั้งนี้มีทั้งหมด  ๔  วาระ  ดังนี้





ระเบียบวาระที่ ๑  เรื่องประธานแจ้งให้ที่ประชุมทราบ






๑.๑ รายงานการติดตามและประเมินผลแผนพัฒนาองค์การบริหารส่วนตำบลท่ายาง  ประจำปี  ๒๕๕๕






ระเบียบวาระที่ ๒  เรื่องรับรองรายงานการประชุมครั้งที่ผ่านมา





- รับรองรายงานการประชุมสมัยวิสามัญ  สมัยที่ ๓/๒๕๕๕ ครั้งที่ ๑
ระเบียบวาระที่ ๓  เรื่องเพื่อพิจารณา








๓.๑ การกำหนดจำนวนสมัยประชุมสามัญประจำปี ๒๕๕๖  ระยะเวลาและวันเริ่มต้นประชุมสามัญประจำปีของแต่ละสมัย





๓.๒ การกำหนดสมัยวันเริ่มประชุมสามัญประจำปีของปี ๒๕๕๗  และระยะเวลาของสมัยประชุมสามัญประจำปีสมัยแรกของปี ๒๕๕๗




๓.๓ การขออนุมัติจ่ายขาดเงินสะสมประจำปี ๒๕๕๖  จำนวน  ๒,๖๐๘,๐๐๐  บาท










๓.๔ การขออนุมัติโอนงบประมาณรายจ่ายเพื่อไปตั้งจ่ายเป็นรายการใหม่โครงการตามข้อบัญญัติงบประมาณรายจ่ายประจำปีงบประมาณ  พ.ศ. ๒๕๕๖  จำนวน  ๔  โครงการ









๑) โครงการก่อสร้างถนนลาดยางแอสฟัลท์ติกคอนกรีตสายบ้านน้ำผุด – บ้านนายสุนทร  เสนเผือก  หมู่ที่ ๒  จำนวน  ๖๐๘,๐๐๐  บาท




๒) โครงการก่อสร้างถนนลาดยางแอสฟัลท์ติกคอนกรีตสายบ้านควนนกหิน  หมู่ที่ ๔  จำนวน  ๖๑๘,๐๐๐  บาท







๓) โครงการบุกเบิกถนนสายบ้านหนองหว้า – ถนนสายบ้านพอโกบ  หนองหรั่ง  หมู่ที่ ๗  จำนวน  ๖๖๐,๐๐๐  บาท







๔) โครงการก่อสร้างถนนคอนกรีตเสริมเหล็กสายหมู่บ้าน สวป. ซอย ๓ ,๔  หมู่ที่ ๑๑  จำนวน  ๔๙๕,๐๐๐  บาท







๓.๕ การคัดเลือกสมาชิกสภา อบต. ท่ายางจำนวน  ๒  คน  เป็นคณะกรรมการกองทุนหลักประกันสุขภาพ อบต. ท่ายาง






๓.๖ การกำหนดการแข่งขันกีฬา อบต. ท่ายางคัพ
ระเบียบวาระที่ ๑
เรื่องประธานแจ้งให้ที่ประชุมทราบ
 
นายประเสริฐ  ศรีเทพ
ผมขอความร่วมมือในการประชุมแต่ละครั้งต้องแต่งกายให้เรียบร้อย  การอภิปรายต้องพูดกับประธานสภาฯ โดยผ่านประธานสภาฯ ถึงนายก  ใช้คำพูดสุภาพ  ไม่พูดเสียดสี คนที่ขาดการประชุมต้องมีใบลา  ถ้าป่วยนอนโรงพยาบาลต้องมีใบรับรองแพทย์  ถ้าขาดติดต่อกัน  ๓  ครั้ง  จะต้องดำเนินการตามกฎหมาย  ผมต้องทำตามหน้าที่  เพราะมีกฎหมายรองรับอยู่แล้ว







๑.๑ รายงานการติดตามประเมินผลแผนพัฒนาองค์การบริหารส่วนตำบลท่ายาง  ประจำปี ๒๕๕๕  ขอเชิญเจ้าหน้าที่ชี้แจง
นางมลธิรา  เมืองพรม
ชี้แจง  ด้วยรัฐธรรมนูญแห่งราชอาณาจักรไทย  พุทธศักราช  ๒๕๕๐  มาตรา  ๒๘๗  วรรค ๓  บัญญัติให้องค์กรปกครองส่วนท้องถิ่นต้องรายงานผลการดำเนินงานต่อประชาชนในเรื่องการจัดทำงบประมาณการใช้จ่ายและผลการดำเนินงานในรอบปี  เพื่อให้ประชาชนมีส่วนร่วมในการตรวจสอบและกำกับการบริหารจัดการองค์กรปกครองส่วนท้องถิ่น  และระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น  พ.ศ. ๒๕๔๘  ข้อ ๓๐(๕)  กำหนดให้ผู้บริหารองค์กรปกครองส่วนท้องถิ่นเสนอผลการติดและประเมินผลต่อสภาท้องถิ่น  คณะกรรมการพัฒนาท้องถิ่น  และประกาศผลการติดตามและประเมินผลแผนพัฒนาให้ประชาชนทราบโดยทั่วไปอย่างน้อยปีละหนึ่งครั้งภายในเดือนธันวาคมของทุกปี





ดังนั้น  เพื่อการปฏิบัติให้เป็นไปตามเจตนารมณ์ของรัฐธรรมนูญแห่งราชอาณาจักรไทย  พุทธศักราช  ๒๕๕๐  มาตรา  ๒๘๗  วรรค ๓  และระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น           พ.ศ. ๒๕๔๘  ข้อ ๓๐(๕)  องค์การบริหารส่วนตำบลท่ายางจึงขอประกาศผลการดำเนินงานการจัดทำงบประมาณ  การใช้จ่าย  และผลการดำเนินงาน  รวมทั้งการติดตามและประเมินผลแผนพัฒนาท้องถิ่นในรอบปีงบประมาณ พ.ศ. ๒๕๕๕  มา  เพื่อให้ประชาชนได้มีส่วนร่วมในการตรวจสอบและกำกับการบริหารจัดการ อบต.      ท่ายาง  ดังนี้









อบต. ท่ายางได้ประกาศใช้แผนพัฒนาสามปี (พ.ศ. ๒๕๕๕ – ๒๕๕๗)  เมื่อวันที่  ๑๘  พฤษภาคม  ๒๕๕๔  โดยกำหนดโครงการที่จะดำเนินการตามแผนพัฒนาสามปี (พ.ศ. ๒๕๕๕ – ๒๕๕๗)







ปี ๒๕๕๕  มี  ๗๘  โครงการ  งบประมาณ  ๗๒,๗๖๓,๕๐๐  บาท



ปี ๒๕๕๖  มี  ๘๕  โครงการ  งบประมาณ  ๖๔,๙๒๘,๕๐๐  บาท



ปี ๒๕๕๗  มี  ๘๖  โครงการ  งบประมาณ  ๖๙,๒๓๘,๐๐๐  บาท


การจัดทำงบประมาณ








ผู้บริหาร อบต. ท่ายางได้ประกาศใช้ข้อบัญญัติงบประมาณเมื่อวันที่ ๑๓  กันยายน  ๒๕๕๔  โดยมีโครงการที่บรรจุอยู่ในข้อบัญญัติงบประมาณ  จำนวน  ๖๔  โครงการ  งบประมาณ  ๓๒,๒๘๓,๒๗๕  บาท  สามารถจำแนกตามยุทธศาสตร์  ได้ดังนี้

การพัฒนาด้านโครงสร้างพื้นฐาน  ๒๘  โครงการ  งบประมาณตามข้อบัญญัติ  ๑๖,๒๔๗,๐๕๕  บาท








การพัฒนาเศรษฐกิจ 







การพัฒนาคุณภาพชีวิต  ๒๗  โครงการ  งบประมาณตามข้อบัญญัติ  ๑๓,๕๗๕,๒๒๐  บาท








การพัฒนาบริหารจัดการ  ๙  โครงการ  งบประมาณตามข้อบัญญัติ  ๒,๔๖๑,๐๐๐  บาท









รวม  ๖๔  โครงการ  งบประมาณ  ๓๒,๒๘๓,๒๗๕  บาท



การใช้จ่ายงบประมาณ








อบต.ท่ายางมีการใช้จ่ายงบประมาณในการดำเนินโครงการตามข้อบัญญัติงบประมาณ  โดยได้มีการก่อหนี้ผูกพัน/ลงนาม ในสัญญารวม  ๕๘  โครงการ  จำนวนเงิน  ๒๙,๒๑๕,๗๐๐  บาท  สามารถจำแนกตามยุทธศาสตร์ได้ดังนี้




การพัฒนาด้านโครงสร้างพื้นฐาน  ๒๕  โครงการ  การเบิกจ่ายงบประมาณ  ๑๔,๐๖๖,๗๗๕  บาท








การพัฒนาคุณภาพชีวิต  ๒๕  โครงการ  การเบิกจ่ายงบประมาณ  ๑๓,๐๕๑,๕๗๐  บาท








การพัฒนาการบริหารจัดการ  ๙  โครงการ  การเบิกจ่ายงบประมาณ  ๑,๘๙๒,๘๓๐  บาท









รวม  ๕๘  โครงการ  การเบิกจ่ายงบประมาณ  ๒๙,๐๑๑,๑๗๕  บาท




รายงานสรุปผลการดำเนินงานปี  ๒๕๕๕




    อบต. ท่ายาง  อำเภอทุ่งใหญ่  จังหวัดนครศรีธรรมราช

๑. การพัฒนาด้านโครงสร้างพื้นฐาน  จำนวน  ๑๖  โครงการ  งบประมาณ  ๘.๔๐ %

๓. การพัฒนาคุณภาพชีวิต  จำนวน  ๒๓  โครงการ  งบประมาณ  ๑๓.๐๕ %

๕. การพัฒนาการบริหารจัดการ  จำนวน  ๙  โครงการ  งบประมาณ  ๑.๘๙ %

ระเบียบวาระที่ ๒
เรื่องรับรองรายงานการประชุมครั้งที่ผ่านมา





- รับรองรายงานการประชุมสมัยวิสามัญ  สมัยที่ ๓/๒๕๕๕  ครั้งที่ ๑
นายประเสริฐ  ศรีเทพ
ขอเชิญท่านสมาชิกอ่านรายงานการประชุมครั้งที่ผ่านมา  เมื่ออ่านแล้วมีอะไรจะแก้ไขก็ขอเชิญครับ  ถ้าท่านสมาชิกไม่มีอะไรจะแก้ไข  แสดงว่ารับรองรายงานการประชุม
มติที่ประชุม
รับรองรายงานการประชุมสภาองค์การบริหารส่วนตำบลท่ายาง  สมัยวิสามัญ  สมัยที่ ๓  ครั้งที่ ๑  วันศุกร์  ที่ ๗  ธันวาคม  พ.ศ. ๒๕๕๕  ณ ห้องประชุมสภาองค์การบริหารส่วนตำบลท่ายาง
ระเบียบวาระที่ ๓
เรื่องเพื่อพิจารณา








๓.๑  การกำหนดจำนวนสมัยประชุมสามัญประจำปี  ๒๕๕๖  ระยะเวลาและวันเริ่มต้นประชุมสมัยประชุมสามัญประจำปีของแต่ละสมัย
นายประเสริฐ  ศรีเทพ
ขอเชิญท่านสมาชิกเสนอจำนวนสมัยประชุมสามัญประจำปี  ๒๕๕๖  ระยะเวลาและวันเริ่มต้นประชุมสมัยสามัญประจำปีของแต่ละสมัย
นายสากล  ชมบุตร
อภิปราย  ผมขอเสนอสมัยสามัญเป็นสี่สมัย  ดังนี้




สมัยที่ ๑  เริ่ม  ๑ – ๑๕  กุมภาพันธ์  ๒๕๕๖





สมัยที่ ๒  เริ่ม  ๑ – ๑๕  พฤษภาคม  ๒๕๕๖




สมัยที่ ๓  เริ่ม  ๑ – ๑๕  สิงหาคม  ๒๕๕๖




สมัยที่ ๔  เริ่ม  ๑ – ๑๕  พฤศจิกายน  ๒๕๕๖
นายประเสริฐ  ศรีเทพ
สมาชิกท่านอื่นมีความเห็นต่างจากท่านสากลหรือไม่  ถ้าไม่มีก็กำหนดสมัยประชุมสามัญประจำปี ๒๕๕๖  ดังนี้






สมัยที่ ๑  เริ่ม  ๑ – ๑๕  กุมภาพันธ์  ๒๕๕๖





สมัยที่ ๒  เริ่ม  ๑ – ๑๕  พฤษภาคม  ๒๕๕๖




สมัยที่ ๓  เริ่ม  ๑ – ๑๕  สิงหาคม  ๒๕๕๖




สมัยที่ ๔  เริ่ม  ๑ – ๑๕  พฤศจิกายน  ๒๕๕๖





ผมขอมติที่ประชุมครับ
มติที่ประชุม
เห็นชอบ ๒๒ เสียง งดออกเสียง ๑ เสียง (ประธาน) เห็นเป็นอย่างอื่นไม่มี


๓.๒ การกำหนดวันเริ่มสมัยประชุมสามัญประจำปีของปี ๒๕๕๗  และระยะเวลาของสมัยประชุมสามัญประจำปีสมัยแรกของปี ๒๕๕๗
นายประเสริฐ  ศรีเทพ
ขอเชิญท่านสมาชิกเสนอวันเริ่มสมัยประชุมสามัญประจำปีของปี ๒๕๕๗  และระยะเวลาของสมัยประชุมสามัญประจำปีสมัยแรกของปี ๒๕๕๗
นายสุพจน์  ชูขันธ์
อภิปราย  กำหนดประชุมสมัยสามัญประจำปี ๒๕๕๗  ผมขอเสนอเป็นสี่สมัย  สมัยแรกเริ่มเดือนกุมภาพันธ์  ๒๕๕๗  วันเริ่มประชุมคือวันที่ ๑ – ๑๕  กุมภาพันธ์  ๒๕๕๗
นายประเสริฐ  ศรีเทพ
สมาชิกท่านใดจะเสนออีกบ้างครับ  ถ้าไม่มีผมขอมติที่ประชุม
มติที่ประชุม
เห็นชอบ ๒๒ เสียง งดออกเสียง ๑ เสียง (ประธาน) เห็นเป็นอย่างอื่นไม่มี


๓.๓ การขออนุมัติจ่ายขาดเงินสะสมประจำปี ๒๕๕๖  จำนวน  ๒,๖๐๘,๐๐๐  บาท
นายประเสริฐ  ศรีเทพ
ขอเชิญท่านนายกชี้แจงรายละเอียดจ่ายขาดเงินสะสม  ประจำปี  พ.ศ. ๒๕๕๖  จำนวน  ๒,๖๐๘,๐๐๐  บาท
นายสุเมธ  หลุ่ยจิ๋ว
ชี้แจง  ตามระเบียบกระทรวงมหาดไทยว่าด้วยการรับเงิน  การเบิกจ่ายเงิน  การฝากเงิน  การเก็บรักษาเงิน  และการตรวจเงินขององค์กรปกครองส่วนท้องถิ่นของปี  พ.ศ. ๒๕๔๗  และที่แก้ไขเพิ่มเติมฉบับที่ ๒  พ.ศ. ๒๕๔๘  ข้อ ๘๙  องค์กรปกครองส่วนท้องถิ่นอาจใช้จ่ายเงินได้โดยได้รับอนุมัติจากสภาท้องถิ่น  ภายใต้เงื่อนไขดังต่อไปนี้


(๑) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น  ซึ่งเกี่ยวกับด้านการบริการชุมชนและสังคม  หรือกิจการที่เป็นกิจการที่เป็นการเพิ่มพูนรายได้ขององค์กรปกครองสวนท้องถิ่น  หรือกิจการที่จัดทำเพื่อบำบัดความเดือดร้อยของประชาชน  ทั้งนี้ต้องเป็นไปตามกฎหมายกำหนด




(๒) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว







(๓) เมื่อได้รับอนุมัติให้ใช้จ่ายเงินสะสมแล้ว  องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป  หากไม่ดำเนินการภายในระยะเวลาที่กำหนด  ให้การใช้จ่ายเงินสะสมนั้นเป็นอันพับไป


ทั้งนี้  ให้องค์การปกครองส่วนท้องถิ่นมียอดเงินสะสมคงเหลือเพียงพอที่จะจ่ายค่าใช้จ่ายประจำและกรณีฉุกเฉินที่มีสาธารณภัยเกิดขึ้น  โดยการใช้จ่ายเงินสะสมให้คำนึงถึงฐานะการคลัง  และเสถียรภาพในระยะยาว





ณ วันที่ ๘  กุมภาพันธ์  พ.ศ. ๒๕๕๖  องค์การบริหารส่วนตำบลท่ายางมีเงินสะสมคงเหลือ  ๔,๙๑๗,๗๖๓.๗๘  บาท  จึงขออนุมัติจ่ายขาดเงินสะสมดังรายละเอียดโครงการดังนี้








๑. ค่าจัดซื้อรถบรรทุกขยะขนาด  ๖  ตัน  ๖  ล้อ  แบบอัดท้าย  จำนวน  ๑  คัน  เป็นเงิน  ๒,๐๐๐,๐๐๐  บาท  เพื่อจ่ายเป็นค่าจัดซื้อรถบรรทุกขยะขนาด  ๖  ตัน  ๖  ล้อ  แบบอัดท้าย  ตู้บรรทุกมูลฝอยมีขนาดความจุไม่น้อยกว่า  ๖  ลูกบาศก์เมตร  เครื่องยนต์  ๔  สูบ  ๔  จังหวะ  มีกำลังแรงม้าสูงสุดไม่น้อยกว่า  ๑๓๐  แรงม้า  ด้านท้ายตู้บรรจุมูลฝอยติดตั้งเครื่องอัดขยะมูลฝอยทำงานด้วยระบบไฮดรอลิก  สามารถผลิตแรงดันสูงสุดไม่น้อยกว่า  ๒,๕๐๐  ปอนด์ต่อตารางนิ้ว  มีโคมไฟสัญญาณวับวาบสีเหลือง  ๑  ดวง  มีคุณสมบัติตามมาตรฐานผลิตภัณฑ์อุตสาหกรรม  เลขที่  มอก. ๒๓๑๕ – ๒๕๕๑  หรือสูงกว่า  โดยจัดซื้อนอกเหนือบัญชีราคามาตรฐานครุภัณฑ์สำนักมาตรฐานต้นทุนงบประมาณ  จำนวน  ๑  คัน





๒. ค่าจัดซื้อถังขยะพลาสติกขนาดบรรจุ  ๑๖๐  ลิตร  จำนวน  ๕๐๐  ใบ  เป็นเงิน  ๕๗๕,๐๐๐  บาท  เพื่อจ่ายเป็นค่าจัดซื้อถังขยะพลาสติก(Polyethylene) ทรงกระบอกขนาดความจุไม่น้อยกว่า  ๑๖๐  ลิตร  ความกว้างไม่น้อยกว่า  ๕๒  เซนติเมตร  ความสูงไม่น้อยกว่า  ๘๐  เซนติเมตร  สกรีนข้อความและเครื่องหมายตามที่ อบต. กำหนด  จำนวน  ๕๐๐  ใบ(ตั้งราคาตามท้องตลาด)





๓. จัดซื้อเครื่องสูบน้ำแบบซับเมิสซิเบิ้ล(เครื่องสูบน้ำบาดาล)  จำนวน  ๓๓,๐๐๐  บาท  เพื่อจ่ายเป็นค่าจัดซื้อเครื่องสูบน้ำแบบซับเมิสซิเบิ้ล  ขนาด  ๓  แรงม้า  ขนาดท่อส่งน้ำ  ๒  นิ้ว  ใบพัดทำด้วยเหล็กหล่อ  หรือโพลีไพลีนหรือวัสดุที่มีคุณภาพสูงกว่า  จำนวน  ๑๓  ใบ  สายไฟ  ๕๐  วัตต์  control box  ๑  จุด  จำนวน  ๑  เครื่อง  เพื่อสำรองใช้ในกรณีฉุกเฉินที่เครื่องสูบน้ำประปาหมู่บ้านชำรุด(ตั้งราคาตามท้องตลาด)



รวมงบประมาณที่ใช้จ่ายทั้งสิ้น  ๒,๖๐๘,๐๐๐  บาท  



ผมหวังว่าท่านสมาชิกคงจะให้การสนับสนุนและอนุมัติการจ่ายขาดเงินสะสม
นายประเสริฐ  ศรีเทพ
ท่านสมาชิกมีความเห็นเป็นอย่างไรบ้างกับการจ่ายขาดเงินสะสมแต่ละโครงการ  ขอเชิญท่านสมาชิกอภิปรายได้
นายสุพจน์  ชูขันธ์
อภิปราย  สำหรับการจ่ายขาดเงินสะสมประจำปี  ๒๕๕๖  สำหรับโครงการที่ ๑  จะซื้อรถขยะ  สองล้านบาท  และจะซื้อถังขยะอีก  ๕๐๐  ใบ  ๕๗๕,๐๐๐  บาท  ผมอยากให้ท่านสมาชิกช่วยกันคิดสักนิดว่าเรื่องขยะเป็นเรื่องใหญ่  เราต้องมีอุปกรณ์ในการให้บริการประชาชน  ผมเห็นด้วยที่จะมีรถขยะ  ๖  ล้อ  ซึ่งเราจะมีรายได้คืนมาจากการเก็บขยะ  แต่ผมยังเป็นห่วงเรื่องสถานที่ทิ้งขยะ  เพราะเรายังไม่มีที่ทิ้งขยะเป็นของตนเอง  ตอนนี้เรามีที่ทิ้งของเทศบาลโดยจ่ายค่าเช่า  ดังนั้นผมจึงเห็นว่าในอนาคต  เราควรมีที่ทิ้งขยะเป็นของตนเอง  ส่วนการจัดซื้อเครื่องสูบน้ำ  ผมคิดว่าน่าจะซื้อเพิ่มอีก  ๓  เครื่อง  คือ  เครื่องขนาด  ๑  แรง  ๑  เครื่อง  เครื่องขนาด  ๒  แรง  ๑  เครื่อง  ขนาด  ๓  แรง  ๑  เครื่อง  เพื่อสำรองไว้สำหรับการซ่อมประปาหมู่บ้าน  เพราะการซ่อมแต่ละครั้งต้องใช้เวลานาน
นายสุเมธ  หลุ่ยจิ๋ว
ชี้แจง  ผมได้ปรึกษากับเจ้าหน้าที่แล้วเรื่องที่ทิ้งขยะ  ซึ่งเรามีที่ดินอยู่แล้ว  แต่ตอนนี้ถูกบุกรุกจาก  ๗  ไร่  เหลือประมาณ  ๕  ไร่  การประชุมสภาครั้งต่อไปผมจะนำเข้าปรึกษาต่อสภาเพื่อแก้ปัญหาที่ทิ้งขยะที่มีอยู่แล้วจะนำไปทำอย่างไรให้เกิดประโยชน์  เพราะการที่จะซื้อที่ใหม่จะต้องมีโครงการอยู่ในแผนพัฒนา  ๓  ปีด้วย




เรื่องรถขยะผมอยากได้รถขนาดใหญ่  งบประมาณ  ๓,๒๐๐,๐๐๐  บาท  แต่ขนาดใหญ่มาก  ไม่สามารถเข้าซอยเล็กได้  เช่นซอยหมู่บ้าน สวป. ผมเลยตัดสินใจซื้อตัวเล็กเพื่อสามารถใช้งานได้  เมื่อซื้อรถขยะแล้วต้องซื้อถังขยะใหม่ด้วย  เพื่อให้เหมาะสมกับรถ  ผมจะขอแจ้งกับชาวบ้านเพื่อขอขึ้นค่าเก็บขยะเดือนละ  ๑๐  บาท  ผมขอให้ท่านสมาชิกอย่าเพิ่งแจ้งเพิ่มพื้นที่เก็บขยะ  เพราะจะทำให้จัดเก็บไม่ทัน



ส่วนเครื่องสูบน้ำที่ซื้อ  ๑  เครื่องนี้  จะนำไปใช้กับหมู่ที่ ๑  เพื่อดูดน้ำจากคลองสินปุน  เพื่อแก้ปัญหาความเดือดร้อนของชาวบ้าน  สำหรับเครื่อง  ๑  แรง        ๒  แรง  และ  ๓  แรง  มีอยู่ในข้อบัญญัติแล้ว  เครื่อง ๓  แรง  น่าจะนำไปใช้กับหมู่ที่ ๒
นายประเสริฐ  ศรีเทพ
ผมขอมติที่ประชุม  เรื่องการจ่ายขาดเงินสะสมประจำปี  ๒๕๕๖
มติที่ประชุม
เห็นชอบ อนุมัติให้จ่ายขาดเงินสะสม ๒๒ เสียง งดออกเสียง ๑ เสียง (ประธาน) เห็นเป็นอย่างอื่นไม่มี





๓.๔  การขออนุมัติโอนงบประมาณรายจ่ายเพื่อไปตั้งจ่ายเป็นรายการใหม่โครงการตามข้อบัญญัติงบประมาณรายจ่ายประจำปีงบประมาณ  พ.ศ. ๒๕๕๖  จำนวน  ๔  โครงการ
๑) โครงการก่อสร้างถนนลาดยางแอสฟัลท์ติกคอนกรีตสายบ้านน้ำผุด – บ้านนายสุนทร  เสนเผือก  หมู่ที่ ๒  จำนวน  ๖๐๘,๐๐๐  บาท  โอนไปตั้งจ่ายเป็นโครงการคอนกรีตเสริมเหล็กสายบ้านน้ำผุด  หมู่ที่ ๒  ตำบลท่ายาง  เป็นเงิน  ๕๗๗,๐๐๐  บาท
๒) โครงการก่อสร้างถนนลาดยางแอสฟัลท์ติกคอนกรีตสายบ้านควนนกหิน  หมู่ที่ ๔  จำนวน  ๖๑๘,๐๐๐  บาท  เป็นโครงการก่อสร้างระบบประปาหมู่บ้าน(ถึงแชมเปญ) หมู่ที่ ๔  ตำบลท่ายาง  เป็นเงิน  ๖๑๘,๐๐๐  บาท





๓) โครงการบุกเบิกถนนสายบ้านหนองหว้า – ถนนสายบ้านพอโกบ  หนองหรั่ง        หมู่ที่ ๗  จำนวน  ๖๖๐,๐๐๐  บาท  เป็นโครงการก่อสร้างถนนลาดยางแอสฟัลท์ติก คอนกรีตสายยางสองขอน – คลองสินปุน  หมู่ที่ ๗  ตำบลท่ายาง  เป็นเงิน  ๖๖๐,๐๐๐  บาท








๔) โครงการก่อสร้างถนนคอนกรีตเสริมเหล็กสายหมู่บ้าน สวป. ซอย ๓,๔  หมู่ที่ ๑๑  จำนวน  ๔๙๕,๐๐๐  บาท  เป็นโครงการก่อสร้างรางระบายน้ำคอนกรีตเสริมเหล็ก  หมู่บ้าน  สวป. หมู่ที่ ๑๑  ตำบลท่ายาง  งบประมาณ  ๔๙๕,๐๐๐  บาท
นายประเสริฐ  ศรีเทพ
ขอเชิญนายกชี้แจงรายละเอียดการแก้ไขโครงการ
นายสุเมธ  หลุ่ยจิ๋ว
ชี้แจง  ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น  พ.ศ. ๒๕๔๑  และที่แก้ไขเพิ่มเติม  ข้อ ๒๙  การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์  ที่ดิน  และสิ่งก่อสร้าง  ที่ทำให้ลักษณะ  ปริมาณ  คุณภาพ  เปลี่ยน  หรือเปลี่ยนแปลงสถานที่ก่อสร้างให้เป็นอำนาจอนุมัติของสภาท้องถิ่น  ซึ่งองค์การบริหารส่วนตำบลท่ายางจะขออนุมัติเปลี่ยนแปลงคำชี้แจงตามข้อบัญญัติงบประมาณรายจ่ายประจำปีงบประมาณ  พ.ศ. ๒๕๕๖  ดังนี้

โครงการที่ ๑  รายละเอียดโครงการเดิม  โครงการก่อสร้างถนนลาดยางแอสฟัลท์ติก คอนกรีตสายบ้านน้ำผุด – บ้านสุนทร  เสนเผือก  หมู่ที่ ๒  ขนาดผิวจราจรกว้าง  ๕.๐๐  เมตร  ระยะทางยาว  ๒๐๐  เมตร  หนาเฉลี่ย  ๐.๐๕  เมตร  หรือพื้นที่ไม่น้อยกว่า  ๑,๐๐๐  ตารางเมตร  ตีเส้นแบ่งผิวจราจรตามแบบมาตรฐานกรมทางหลวงชนบท  พร้อมป้ายประชาสัมพันธ์โครงการตามแบบมาตรฐาน  ตั้งจ่ายจากเงินอุดหนุน


รายละเอียดโครงการใหม่  โครงการก่อสร้างถนนคอนกรีตสายบ้านน้ำผุด    หมู่ที่ ๒  จำนวน  ๕๗๗,๐๐๐  บาท  เพื่อจ่ายเป็นค่าก่อสร้างถนนคอนกรีต  สายบ้านน้ำผุด  หมู่ที่ ๒  ขนาดผิวจราจรกว้าง  ๔.๐๐  เมตร  ระยะทางยาว  ๑๙๐  เมตร  หนาเฉลี่ย  ๐.๑๕  เมตร  หรือพื้นที่ไม่น้อยกว่า  ๗๖๐  ตารางเมตร  ตามแบบองค์การบริหารส่วนตำบลท่ายางกำหนด  พร้อมติดตั้งป้ายประชาสัมพันธ์โครงการ  ตั้งจ่ายจากเงินอุดหนุน









โครงการที่ ๒  รายละเอียดโครงการเดิม  โครงการก่อสร้างถนนลาดยางแอสฟัลท์ติก คอนกรีตสายบ้านควนนกหิน  หมู่ที่ ๔  จำนวน  ๖๑๘,๐๐๐  บาท




เพื่อจ่ายเป็นค่าก่อสร้างถนนลาดยางแอสฟัลท์ติกคอนกรีตสายบ้านหน้าควนนกหิน  หมู่ที่ ๔  ขนาดผิวจราจรกว้าง  ๕.๐๐  เมตร  ระยะทาง  ๒๐๐  เมตร  หนาเฉลี่ย  ๐.๐๕  เมตร  หรือพื้นที่ไม่น้อยกว่า  ๑,๐๐๐  ตารางเมตร  ตีเส้นแบ่งผิวจราจรตามแบบมาตรฐานกรมทางหลวงชนบท  พร้อมติดตั้งป้ายประชาสัมพันธ์โครงการตามแบบมาตรฐาน  ตั้งจ่ายจากเงินรายได้







รายละเอียดโครงการใหม่  โครงการก่อสร้างระบบประปาหมู่บ้าน(ถังแชมเปญ)  หมู่ที่ ๔  จำนวน  ๖๑๘,๐๐๐  บาท  เพื่อจ่ายเป็นค่าก่อสร้างระบบประปาหมู่บ้าน(ถังแชมเปญ)  หมู่ที่ ๔  ขนาด  ๒๐  ลูกบาศก์เมตร  สูง  ๒๐  เมตร  ถังกรองสนิมเหล็ก  พร้อมวางท่อจ่ายน้ำดี  โดยใช้ท่อ  PVC  ขนาด  ๒”  ชั้น ๘.๕ ชนิดปลายบาน ระยะยาว ๖๕๐ เมตร ติดตั้งประตูน้ำทองเหลืองขนาด ๒ “ตามแบบกรมทรัพยากรน้ำกำหนด พร้อมป้ายประชาสัมพันธ์โครงการ  ตั้งจ่ายจากเงินรายได้


โครงการที่ ๓  รายละเอียดโครงการเดิม  โครงการบุกเบิกถนนสายบ้านหนองหว้า – ถนนสายบ้านพอโกบ  หนองหรั่ง  หมู่ที่ ๗  จำนวน  ๖๖๐,๐๐๐  บาท  เพื่อจ่ายเป็นค่าบุกเบิกถนนสายบ้านหนองหว้า – ถนนสายบ้านพอโกบ  หนองหรั่ง  หมู่ที่ ๗  โดยทำการขุด  รื้อ  ต้นไม้ในเขตทางราบ  กว้างเฉลี่ย  ๖.๐๐  เมตร  พร้อมยกระดับถนนกว้างเฉลี่ย  ๕.๐  เมตร  สูง  ๐.๓๐  เมตร  ระยะยาว  ๑,๒๕๐  เมตร  บด  อัดแน่น  ลงหินผุผิวจราจรกว้าง  ๔.๐๐  เมตร  หนาเฉลี่ย  ๐.๒๐  เมตร  ระยะยาว  ๑,๒๕๐  เมตร  เกรด  บด  อัด  ตลอดความยาว  จำนวนหินผุ  ๑,๓๐๐  ลูกบาศก์เมตร  แต่งคูระบายน้ำตามพื้นที่  ฝังท่อระบายน้ำ  คสล.  มอก.  ชั้น ๓  Ø  ๐.๐๖ × ๑.๐๐  เมตร  จำนวน          ๕  จุด ๆ ละ ๗  ท่อน  รวม  ๓๕  ท่อน  และท่อระบายน้ำ  คสล. Ø  ๐.๘๐ × ๑.๐๐  เมตร  จำนวน  ๒  จุด ๆ ละ  ๘  ท่อน  รวม  ๑๖  ท่อน  ยาขอบรอยต่อด้วยปูนทรายตามแบบที่องค์การบริหารส่วนตำบลท่ายางกำหนด  พร้อมติดตั้งป้ายประชาสัมพันธ์โครงการตามแบบมาตรฐาน  ตั้งจ่ายจากเงินอุดหนุน





รายละเอียดโครงการใหม่  โครงการก่อสร้างถนนลาดยางแอสฟัลท์ติก คอนกรีตสายยางสองขอน – คลองสินปุน  หมู่ที่ ๗   จำนวน  ๖๖๐,๐๐๐  บาท
เพื่อจ่ายเป็นค่าก่อสร้างถนนลาดยางแอสฟัลท์ติกคอนกรีตสายยางสองขอน – คลองสินปุน  หมู่ที่ ๗ ขนาดผิวจราจรกว้าง ๖.๐๐ เมตร ระยะยาว ๒๐๐ เมตร หนาเฉลี่ย ๐.๐๕ เมตร หรือพื้นที่ไม่น้อยกว่า  ๑,๒๐๐ ตารางเมตร ถมดินยกระดับเขตทางกว้าง ๗.๐๐ เมตร ระยะยาว ๑๐๐ เมตร พร้อมตีเส้นแบ่งผิวจราจรตามแบบมาตรฐานกรมทางหลวงชนบทพร้อมป้ายประชาสัมพันธ์โครงการ  ตั้งจ่ายจากเงินอุดหนุน







โครงการที่ ๔  รายละเอียดโครงการก่อสร้างถนนคอนกรีตเสริมเหล็กสายหมู่บ้าน สวป.  ซอย ๓,๔  หมู่ที่ ๑๑  จำนวน  ๔๙๕,๐๐๐  บาท  เพื่อจ่ายเป็นค่าก่อสร้างถนนคอนกรีตเสริมเหล็กสายบ้านหมู่บ้าน สวป. ซอย ๓,๔  หมู่ที่ ๑๑  โดยทำการขุดตัดถนนเดิมกว้าง  ๕.๐๐  เมตร  ลึกเฉลี่ย  ๐.๒๐  เมตร  จำนวนดินขุด  ๒๓๖  ลูกบาศก์เมตร  ลงทรายหยาบรองพื้น  หนาเฉลี่ย  ๐.๐๕  เมตร  ขนาดผิวจราจรกว้าง  ๔.๐๐  เมตร  หนาเฉลี่ย  ๐.๑๕  เมตร  ระยะยาว  ๒๓๖  เมตร  หรือพื้นที่ไม่น้อยกว่า  ๙๔๔  ตารางเมตร  หยดรอยต่อด้วยยางมาตอยผสมทราย  ลงหินผุไหล่ทางกว้างข้างละ  ๐.๕๐  เมตร  หรือตามสภาพพื้นที่  ตามแบบที่องค์การบริหารส่วนตำบลท่ายางกำหนด  พร้อมติดตั้งป้ายประชาสัมพันธ์โครงการตามแบบมาตรฐาน  ตั้งจ่ายจากเงินอุดหนุน





รายละเอียดโครงการใหม่  โครงการก่อสร้างรางระบายน้ำคอนกรีตเสริมเหล็กหมู่บ้าน สวป.  หมู่ที่ ๑๑  จำนวน ๔๙๕,๐๐๐  บาท  เพื่อจ่ายเป็นค่าก่อสร้างรางระบายน้ำ คสล. ขนาด ๐.๔๐x ๐.๔๐ เมตร ระยะยาว ๒๗๐ เมตร พร้อมฝาปิดตะแกรงเหล็กตามแบบองค์การบริหารส่วนตำบลท่ายางกำหนดพร้อมป้ายประชาสัมพันธ์โครงการ  ตั้งจ่ายจากเงินอุดหนุน
นายประเสริฐ  ศรีเทพ
ท่านสมาชิกมีความเห็นอย่างไรบ้างเกี่ยวกับการเปลี่ยนแปลงโครงการ  ขอเชิญครับ
นายประดิษฐ์  ช่วยประคอง
อภิปราย  การเปลี่ยนแปลงโครงการของหมู่ที่ ๔  ผมขอชี้แจงให้ทราบถึงเหตุผลและความจำเป็น  เนื่องจากหมู่ที่ ๔  มีความเดือดร้อนเรื่องน้ำ  ชาวบ้านยังใช้น้ำประปาไม่ทั่วถึง  จึงแจ้งเรื่องผ่านสมาชิก อบต. มาเพื่อเปลี่ยนแปลงโครงการจากเดิมก่อสร้างถนนลาดยางมาเป็นสร้างถังเก็บน้ำและขยายท่อประปาเพิ่ม  เนื่องจากยังมีหลายครัวเรือนไม่มีน้ำใช้  ผมจึงขอความอนุเคราะห์จากเพื่อนสมาชิกพิจารณาอนุมัติการเปลี่ยนแปลงโครงการนี้ด้วย
นายสุเมธ  หลุ่ยจิ๋ว
ชี้แจง  การเปลี่ยนแปลงโครงการต้องเป็นโครงการที่อยู่ในแผนพัฒนา ๓ ปี  ถึงจะเปลี่ยนแปลงได้
นายประเสริฐ  ศรีเทพ
ตามที่ท่านนายกได้แจ้งแล้วว่าโครงการต้องอยู่ในแผนพัฒนา ๓  ปี  ดังนั้น  การทำประชาคมเพื่อจัดทำแผนพัฒนา  ท่านสมาชิกต้องเข้าร่วมประชุมด้วย
นายนุสรณ์  ศรีสุขใส
อภิปราย  ผมขอเปลี่ยนแปลงโครงการจากถนนคอนกรีตเป็นก่อสร้างคูระบายน้ำก็เพราะเนื่องจากชาวบ้านได้รับความเดือดร้อน  มีปัญหาน้ำท่วมในซอย  จึงจำเป็นต้องทำคูระบายน้ำก่อน  และโครงการนี้ก็มีในแผนพัฒนา ๓ ปี แล้ว  ผมขอให้เพื่อนสมาชิกช่วยอนุมัติด้วยครับ
นายวิสิทธิ์  บำรุงศรี
อภิปราย  สาเหตุการเปลี่ยนแปลงโครงการของหมู่ที่ ๗  จากโครงการบุกเบิกถนนมาเป็นก่อสร้างถนนลาดยางสายบ้านยางสองขอน  เนื่องจากในการบุกเบิกถนนนั้นชาวบ้านไม่ให้ความร่วมมือ  จึงจำเป็นต้องเปลี่ยนแปลงโครงการ  ผมขอให้เพื่อนสมาชิกช่วยพิจารณาอนุมัติด้วยครับ
นายประเสริฐ  ศรีเทพ
เรื่องการเปลี่ยนแปลงโครงการทั้ง  ๔  โครงการ  นายกได้ชี้แจงถึงเหตุผลในการเปลี่ยนแปลงแล้ว  ต่อไปผมขอมติจากเพื่อนสมาชิกว่าจะอนุมัติการเปลี่ยนแปลงโครงการหรือไม่
มติที่ประชุม
อนุมัติการเปลี่ยนแปลงโครงการทั้ง  ๔  โครงการ  เห็นชอบ ๒๒ เสียง งดออกเสียง ๑ เสียง (ประธาน) เห็นเป็นอย่างอื่นไม่มี


๓.๕  การคัดเลือกตัวแทนสมาชิกสภา อบต. ท่ายาง  จำนวน  ๒  คน  เป็นคณะกรรมการกองทุนหลักประกันสุขภาพ อบต. ท่ายาง
นายประเสริฐ  ศรีเทพ
ขอเชิญเจ้าหน้าที่ชี้แจงการคัดเลือกตัวแทนสมาชิกสภา อบต. ท่ายาง  จำนวน  ๒  คน  เป็นคณะกรรมการกองทุนหลักประกันสุขภาพ อบต. ท่ายาง
นางมลธิรา  เมืองพรม
ชี้แจง  คณะกรรมการบริหารกองทุนหลักประกันสุขภาพในระดับท้องถิ่นหรือพื้นที่ประกอบด้วย








๑) นายกองค์การบริหารส่วนตำบลท่ายาง  เป็นประธานกรรมการ


๒) ผู้ทรงคุณวุฒิในพื้นที่จำนวน  ๒  คน  เป็นรองประธานกรรมการ


๓) สมาชิกสภา อบต. ที่สภาฯ มอบหมายจำนวน ๒  คน  เป็นกรรมการ

๔) หัวหน้าหน่วยบริหารปฐมภูมิในพื้นที่  เป็นกรรมการ



๕) อสม. ที่คัดเลือกเอง  จำนวน  ๒  คน  เป็นกรรมการ



๖) ผู้แทนหมู่บ้านที่คัดเลือกกันเองจำนวนไม่เกิน  ๕  คน  เป็นกรรมการ

๗) ปลัดองค์การบริหารส่วนตำบลท่ายาง  เป็นกรรมการและเลขานุการ

คณะกรรมการบริหารกองทุนหลักประกันสุขภาพในระดับท้องถิ่นหรือพื้นที่มีอำนาจหน้าที่ดังต่อไปนี้







๑) ดำเนินการให้ประชาชนกลุ่มเป้าหมายต่าง ๆ ในความรับผิดชอบสามารถเข้าถึงบริการต่าง ๆ ที่เกี่ยวข้อง






๒) ดำเนินการให้ประชาชนกลุ่มเป้าหมายต่าง ๆ ในความรับผิดชอบสามารถเข้าถึงบริการสาธารณสุขทั้งที่บ้าน  ในชุมชน  หรือหน่วยบริการได้อย่างทั่วถึง  มีประสิทธิภาพ








๓) บริหารจัดการกองทุนหลักประกันสุขภาพให้มีประสิทธิภาพ  โปร่งใน  และจัดทำสรุปผลการดำเนินงาน  หรืองบดุลเมื่อสิ้นปีงบประมาณ  เพื่อนำเสนอสำนักงานหลักประกันสุขภาพแห่งชาติและองค์การบริหารส่วนตำบลท่ายางภายในเดือนธันวาคมของทุกปี







๔) รับผิดชอบการเงิน  การจ่ายเงิน  การเก็บรักษาเงิน  และการจัดทำบัญชีเงิน  ทรัพย์สินในกองทุนหลักประกันสุขภาพ  ให้เป็นไปตามรูปแบบที่สำนักงานหลักประกันสุขภาพแห่งชาติกำหนด





๕) จัดตั้งคณะอนุกรรมการหรือคณะทำงานเพื่อดำเนินการตามความจำเป็น










คณะกรรมการมีวาระอยู่ในตำแหน่งคราวละ  ๒  ปี
นายสุเมธ  หลุ่ยจิ๋ว
ชี้แจง  คนที่ได้รับคัดเลือกมาเป็นคณะกรรมการท่านต้องมีความพร้อม  มีเวลาเข้าร่วมประชุม  ผู้ที่ถูกเสนอชื่อ  ถ้าท่านไม่มีความพร้อมก็ควรจะสละสิทธิ์
นายประเสริฐ  ศรีเทพ
ขอเชิญท่านสมาชิกเสนอชื่อและต้องมีผู้รับรองอย่างน้อย  ๒  คน
นายสุพจน์  ชูขันธ์
ผมขอเสนอนายสุนทร  สุวรรณฤทธิ์
ผู้รับรอง
นายวีระ  ชิณวงศ์ ,นายประดิษฐ์  ช่วยประคอง
นายนุสรณ์  ศรีสุขใส
ผมขอเสนอนายสากล  ชมบุตร
ผู้รับรอง
นายสุพจน์  ชูขันธ์ ,นายวิสิทธิ์  บำรุงศรี
นายประเสริฐ  ศรีเทพ
ตอนนี้ก็ได้ตัวแทนจากสมาชิก อบต. เป็นคณะกรรมการกองทุนแล้วดังนี้

๑. นายสุนทร  สุวรรณฤทธิ์  ส.อบต. ม. ๔





๒. นายสากล  ชมบุตร
   ส.อบต. ม. ๕
พักเวลา
๑๒.๒๐ น.
เริ่มประชุมเวลา
๑๓.๓๐ น.








๓.๖ การกำหนดการแข่งขันกีฬา อบต. ท่ายางคัพ  ขอเชิญท่านผู้บริหารชี้แจงเกี่ยวกับการแข่งขันกีฬา อบต. ท่ายางคัพด้วย
นายไมตรี  สุขสม
ชี้แจง  การแข่งขันกีฬา อบต. ท่ายางคัพ  มีเรื่องที่จะนำปรึกษาต่อสภา อบต. ดังนี้









๑) สถานที่จัดการแข่งขัน







๒) กีฬาที่จะทำการแข่งขัน






๓) วันเวลา  การแข่งขัน







๔) คุณสมบัติของนักกีฬา
นายสากล  ชมบุตร
ขอเชิญท่านสมาชิกเสนอสถานที่จัดการแข่งขัน
นายบรรจง  สุวัฒโน
อภิปราย  ผมขอเสนอโรงเรียนบ้านบางตะเภา
นายประดิษฐ์  ช่วยประคอง
อภิปราย  ผมขอเสนอโรงเรียนบ้านนาท่อม  และให้หมู่ที่ ๔  กับหมู่ที่ ๑๒  ร่วมเป็นเจ้าภาพ
นายสากล  ชมบุตร
ไม่ทราบท่านสมาชิกท่านใดจะเสนออีกบ้าง
นายธีระศักดิ์  บุญมา
อภิปราย  ตอนแรกผมคิดว่าจ่าจะเสนอที่โรงเรียนบ้านบางตะเภา  แต่ได้มีการแข่งขันติดต่อกัน  ๒  ครั้งแล้ว  ในปีนี้จึงน่าจะให้โรงเรียนบ้านนาท่อมได้จัดการแข่งขันครั้งนี้
นายสากล  ชมบุตร
สรุปว่าดำเนินการแข่งขันกีฬา อบต. ท่ายางคัพ  ประจำปี ๒๕๕๖  แข่งที่โรงเรียนบ้านนาท่อม  โดยมีหมู่ที่ ๔  และหมู่ที่ ๑๒  เป็นเจ้าภาพร่วม


ต่อไปกำหนดกีฬาที่ทำการแข่งขัน
นายประดิษฐ์  ช่วยประคอง
อภิปราย  ผมคิดว่าให้สมาชิกแต่ละหมู่บ้านได้เสนอประเภทกีฬา

นายสิริวัฒน์  อำลอย
อภิปราย  แบ่งกีฬาเป็น  ๒  ประเภท






๑. ทั่วไป  เช่น  ฟุตบอล  วอลเลย์บอล  ตะกร้อ




๒. กีฬาพื้นบ้าน  เช่น  ชักเย่อ  ตีกอล์ฟ  วิ่งเปี้ยว
นายสุพจน์  ชูขันธ์
อภิปราย  ผมขอเสนออีก  ๑  ประเภท  คือเปตอง  หมู่บ้านละ  ๒  คน
นายวินัย  ชมบุตร
อภิปราย  ผมคิดว่าจ่าจะกำหนดเรื่องวัน  เวลา  และสถานที่  เรื่องอื่นน่าจะคุยนอกรอบอีกครั้ง
นายสากล  ชมบุตร
แต่ฝ่ายผู้บริหารได้เสนอมา  ๔  เรื่อง
นายสุเมธ  หลุ่ยจิ๋ว
ชี้แจง  ผมคิดว่าประเภทกีฬาค่อยหาข้อสรุปนอกรอบก็ได้
นายสากล  ชมบุตร
สรุปว่าวันนี้เสนอ  ๒  เรื่อง  คือสถานที่และเวลา
นายสิริวัฒน์  อำลอย
อภิปราย  เสนอเดือนเมษายน
นายสุพจน์  ชูขันธ์
อภิปราย  เสนอปลายเดือนมีนาคม
นายสากล  ชมบุตร
สรุปสถานที่คือโรงเรียนบ้านนาท่อม  กำหนดเวลาแข่งขันเดือนมีนาคม
นายประดิษฐ์  ช่วยประคอง
อภิปราย  วันนี้น่าจะกำหนดคุณสมบัติของนักกีฬาด้วย  ว่าเป็นในพื้นที่หมู่บ้านหรือว่าอย่างไร
นายบรรจง  สุวัฒโน
อภิปราย  ขอให้กรุณาส่งนักกีฬาภายในหมู่บ้าน  ไม่ต้องดึงนักกีฬาจากที่อื่นมาเล่น  เพื่อสร้างความสามัคคีในหมู่บ้าน
นายสุพจน์  ชูขันธ์
อภิปราย  ผมมองไปถึงวันแข่งขัน  บางหมู่บ้านอาจจะไม่มีนักกีฬา  เช่นนักกีฬาฟุตบอล  ดังนั้นจ่าจะเป็นนักกีฬาภายในตำบลท่ายาง  เช่นหมู่ที่ ๓  อาจจะดึงกีฬาจากหมู่บ้านอื่น  แต่เป็นเป็นคนในเขต อบต.
นายสมเกียรติ  หลุ่ยจิ๋ว
อภิปราย  ผมกลัวว่านักกีฬาเก่ง ๆ จะไปอยู่ทีมเดียวกัน
นายประดิษฐ์  ช่วยประคอง
อภิปราย  ผมเห็นด้วยกับคุณบรรจงและคุณสมเกียรติ  แต่ละหมู่บ้านไม่จำเป็นต้องส่งนักกีฬาทุกประเภท
นายสมเกียรติ  ตันอุ๋ย
อภิปราย  ผมสามารถดึงตำรวจ  นักกีฬาจากเทศบาลได้หรือไม่
นายไมตรี  สุขสม
ชี้แจง  กีฬาฟุตบอล  ตะกร้อ  วอลเลย์บอล  ต้องมีอย่างน้อย  ๔  ทีม  เข้าร่วมแข่งขัน
นายสุนทร  สุวรรณฤทธิ์
อภิปราย  อยากให้มีอุปกรณ์การแข่งขันล่วงหน้า  เพื่อนักกีฬาได้เตรียมความพร้อม
นายสากล  ชมบุตร
ไม่ทราบว่าท่านสมาชิกจะมีอะไรเพิ่มเติมอีกหรือไม่
ระเบียบวาระที่ ๔
เรื่องอื่นๆ (ถ้ามี)








นายสากล  ชมบุตร
ไม่ทราบว่าท่านสมาชิกมีอะไรจะเสนอบ้าง
นายธีระศักดิ์  บุญมา
อภิปราย  ผมขอขอบคุณที่ทางฝ่ายบริหารเห็นความสำคัญเรื่องน้ำประปาของหมู่ที่ ๑  เนื่องจากประชาชนได้รับความเดือดร้อนประมาณ  ๑๐๐  ครัวเรือน  ในอนาคตผมอยากจะย้ายประปาไปอยู่ใกล้คลองสินปุนและสร้างฝายกั้นน้ำด้วย
นายจักรพงศ์  พูลสวัสดิ์
อภิปราย  ผมขอสอบถามเรื่องประปาหมู่ที่ ๓  เรื่องมีท่อน้ำแตก  ไม่ทราบว่าทางฝ่ายบริหารจะดำเนินการอย่างไร
นายเฉลิมพร  พุดซ้อน
อภิปราย  วันนี้ผมมี  ๒  เรื่องที่อยากจะเสนอฝ่ายบริหาร





๑. ผมได้ประชุมกับหมู่บ้าน  ที่ประชุมมีมติว่าน่าจะปรับพื้นที่หอประชุม


๒. เรื่องการแข่งขันกีฬา  ผมอยากจะได้เปตอง  ๒  ชุดเพื่อนำไปฝึกซ้อม  ส่วนสนามกีฬาเปตองจะดำเนินการก่อสร้างเอง
นายสากล  ชมบุตร
ขอเชิญท่านนายกชี้แจง
นายสุเมธ  หลุ่ยจิ๋ว
ชี้แจง  เรื่องประปาหมู่ที่ ๑  ผมเห็นด้วยกับการย้ายถังประปาจึงควรนำเข้าแผนพัฒนา  ๓ ปี  พ.ศ. ๒๕๕๗








- หมู่ที่ ๓  กำลังหาสาเหตุของท่อแตก  ถ้าหาตัวผู้กระทำไม่ได้ทาง อบต. ก็ต้องดำเนินการเอง








- หมู่ที่ ๗  การปรับปรุงหอประชุมต้องนำเข้าแผนพัฒนา ๓  ปี  พ.ศ. ๒๕๕๗  ส่วนเรื่องเปตองต้องบรรจุเข้าในประเภทกีฬา อบต. คัพด้วย  ถึงจะซื้อแจกได้
นายสากล  ชมบุตร
ขอขอบคุณสมาชิกสภา อบต. ทุกท่านทีเข้าร่วมประชุมโดยพร้อมเพรียงกัน


ปิดประชุมเวลา  ๑๕.๐๐  น.
ลงชื่อ


ผู้ตรวจรายงานการประชุม
  ลงชื่อ
    
             ผู้บันทึกรายงานการประชุม
                    นายประเสริฐ  ศรีเทพ
  
                                    นายธวัช   อินทกูล
      ประธานสภาองค์การบริหารส่วนตำบลท่ายาง
          เลขานุการสภาองค์การบริหารส่วนตำบลท่ายาง




ลงชื่อ


ผู้ตรวจรายงานการประชุม




       นายสุพจน์   ชูขันธ์




ลงชื่อ


ผู้ตรวจรายงานการประชุม




       นายเฉลิมพร  พุดซ้อน




ลงชื่อ


ผู้ตรวจรายงานการประชุม




       นายเกรียงไกร   เสือคำ
ประธานสภาฯ 





สมาชิก อบต.ม.๔





สมาชิก อบต.ม.๔





สมาชิก อบต.ม.๙





สมาชิก อบต.ม.๑๒





สมาชิก อบต.ม.๒





สมาชิก อบต.ม.๔





เลขานุการนายกฯ





สมาชิก อบต.ม.๑๒





สมาชิก อบต.ม.๑๒





สมาชิก อบต.ม.๑





สมาชิก อบต.ม.๑๑





สมาชิก อบต.ม.๔





สมาชิก อบต.ม.๑





สมาชิก อบต.ม.๔





สมาชิก อบต.ม.๓





สมาชิก อบต.ม.๙





ประธานสภาฯ  





นายก อบต. ท่ายาง





ประธานสภาฯ  





     ประธานสภาฯ  





สมาชิก อบต.ม.๑๒





นายก อบต. ท่ายาง





สมาชิก อบต.ม.๑๒





สมาชิก อบต.ม.๕





สมาชิก อบต.ม.๑๑





สมาชิก อบต.ม.๗





ประธานสภาฯ  





นายก อบต. ท่ายาง





สมาชิก อบต.ม.๑๒





สมาชิก อบต.ม.๑๐





นายก อบต. ท่ายาง





ประธานสภาฯ  





หัวหน้าสำนักงานปลัด





ประธานสภาฯ  





ประธานสภาฯ  





ประธานสภาฯ  





ประธานสภาฯ  





ประธานสภาฯ  





ประธานสภาฯ  





ประธานสภาฯ  





สมาชิก อบต.ม.๗





ประธานสภาฯ  





ประธานสภาฯ  





ประธานสภาฯ  





ประธานสภาฯ  





สมาชิก อบต.ม.๔





ประธานสภาฯ  





  หัวหน้าสำนักงานปลัด

